ஹாயேக் அமெரிக்க ஒன்றியக் குடிமகள் ஆவார். 1990 முதல் 2003 ஆம் ஆண்டு வரை நடிகர் எட்வர்ட் நார்ட்டனுடனும், பின்னர் 2003 ஆம் ஆண்டில் ஜோஷ் லூகாசுடனும் சல்மா டேட்டிங் செய்திருந்தார். ஸ்பானிய நடிகை பெனெலோப் க்ரூஸ் அவரது நெருங்கியத் தோழி ஆவார். 2006 ஆம் ஆண்டில் அவரது "பண்டிடாஸ்" என்ற திரைப்படத்தில் சல்மா தனது தோழியுடன் நடித்தார். ராம்தாவின் ஞான உபதேசப் பள்ளியில் சல்மா கல்வி பயின்றார். சல்மாவின் சகோதரர் சாமி ஹாயெக் ஒரு வடிவமைப்பாளர் ஆவார். அவர் டார்கெட் நிறுவனத்திற்காக வடிவமைப்பாளராக இருந்தார். மேலும் லூயிஸ் உய்ட்டன், பிராட் பிட் மற்றும் மெக்சிகன் அரசாங்கம் போன்றோரின் வடிவமைப்பாளராகவும் இருந்தார்.

சல்மா நடிக்கும்போது, பெரும்பாலும் மெத்தட் ஆக்டிங் நடிப்பு முறையைப் பயன்படுத்துவார். ஃப்ரிடா கஹ்லோ என்ற பாத்திரத்தை சல்மா ஏற்று நடித்த போது, அந்த பாத்திரம் புகைப்பிடிப்பது போல் வரும் காட்சிகளுக்காக உண்மையிலேயே புகைப்பிடிக்க வேண்டியதாயிற்று. இதன் விளைவாக அவர் உண்மையிலேயே புகைப்பிடிக்கும் பழக்கம் உடையவர் ஆனார். தற்போது இந்தப் பழக்கத்தை நிறுத்தும் முயற்சியில் உள்ளார்.

2007 மார்ச் 9 அன்று சல்மா PPR நிறுவனத்தின் CEO பிரான்சயிஸ் ஹென்றி பினல்ட் உடன் தனது முதல் குழந்தை உருவானதை உறுதிப்படுத்தினார். 2007 செப்டம்பர் 21 அன்று கலிபோர்னியாவில் உள்ள லாஸ் ஏஞ்சல்ஸில் சீடர்ஸ்-சினாய் மெடிக்கல் சென்டரில் அவருக்கு வாலெண்டினா பலோமா பினால்ட் என்ற பெண் குழந்தை பிறந்தது. 2008 ஜூலை 18 அன்று சல்மாவும் பினால்டும் தங்கள் நிச்சயம் முறிவானதை அறிவித்தனர். பின்னர் அவர்கள் இருவரும் தங்களது அன்பை உணர்ந்து கொண்டு 2009 ஆம் ஆண்டு பாரிஸில் வாலண்டைன்ஸ் டே அன்று திருமணம் செய்துகொண்டனர். 2009 ஏப்ரல் 25 அன்று வெனிசில் இரண்டாவது முறையாக அவர்கள் திருமணம் செய்துகொண்டனர்.

விளம்பரப் பணி
தொழில்
தனிப்பட்ட வாழ்க்கை
பாடகியாக